b'\n_START_ARTICLE_\nMaltwhisky\n_START_SECTION_\nProduksjon\n_START_PARAGRAPH_\nProduksjonen av maltwhisky er stort sett lik all annen whisky og deles grovt sett i malting, mesking, fermentering, destillering og lagring.\n_START_SECTION_\nDestilleringsprosessen\n_START_PARAGRAPH_\nWash fra fermenteringsprosessen blir f\xc3\xb8rst f\xc3\xb8rt inn i en "Wash Still" hvor alkoholen destilleres ut av brygget til noe som kalles en "Low Wine" med en styrke mellom 25 og 35%. "Low Wine" destilleres en gang til i en "Spirit Still". Spriten som kommer ut n\xc3\xa5 deles i tre deler; "fore shots", "middle cut" og "feints". Det er kun "middle cut" som sendes videre til lagring. De to andre blandes med "low wine" og destilleres p\xc3\xa5 nytt slik at ikke noe skal g\xc3\xa5 til spille. _NEWLINE_Formen p\xc3\xa5 destillerings-"pottene" er med \xc3\xa5 skape noe av grunnlaget for hvert enkelt whiskymerkes smak. Hvert destilleri har sin form p\xc3\xa5 destilleringspotta. Enkelte hevder ogs\xc3\xa5 at hvilken metode som brukes for \xc3\xa5 kj\xc3\xb8le ned spriten fra gass til v\xc3\xa6ske har innvirkning p\xc3\xa5 smaken.'